સચિને આ ફિલ્મમાં પોતાની નિષ્ફળતાઓ, ડર, ડિપ્રેશન વગેરે વિશે પણ ખૂલીને વાતો કરી છે. તેની મરજી વિરુદ્ધ કઈ રીતે તેને કૅપ્ટન બનાવી દેવાયેલો અને જાણ સુધ્ધાં કર્યા વિના તેને હટાવી દેવાયેલો, નિષ્ફળતાના દોરમાં તેની રિટાયરમેન્ટની માગ થયેલી, મૅચ- ફિક્સિંગનું એ કાળું પ્રકરણ, સચિન પર બોલવા માટેનું પ્રેશર, દર વખતે હાથમાંથી સરી જતા વર્લ્ડ કપનાં સપનાં, અઝહરુદ્દીન વખતે ટીમમાં ઊભાં થયેલાં બે પાવર સેન્ટર, ગ્રેગ ચૅપલ કાળ, તેની ઇન્જરીઓ અને એના થકી આવતું સ્ટ્રેસ... સચિન અહીં બધું જ એકસરખી નિ:સ્પૃહતાથી કહી દે છે.